ტიტუს ლუკრეციუს ტრიციპიტინუსი
ტიტუს ლუკრეციუს ტრიციპიტინუსი (ლათ. Titus Lucretius Tricipitinus) — რომაელი პოლიტიკოსი და სამხედრო ლიდერი, რომელიც მოღვაწეობდა რომის რესპუბლიკის დაარსების პერიოდში. იგი ორჯერ აირჩიეს რომის კონსულის თანამდებობაზე, პირველად ძვ. წ. 508 წელს, მეორედ კი ძვ. წ. 504 წელს. თანამდებობაზე მოღვაწეობისას მისი თანაკონსული პუბლიუს ვალერიუს პუბლიკოლა იყო (როგორც ძვ. წ. 508, ისე ძვ. წ. 504 წელს). ტიტუსი სამხედრო ლიდერიც იყო, რომელმაც ლარს პორსენა დაამარცხა. რომაელი ისტორიკოსის ლივიუსის თანახმად ტიტუსი პუბლიკოლასთან ერთად რომაულ არმიას მეთაურობდა ძვ. წ. 504 წელს საბინების წინააღმდეგ. მოპოვებული გამარჯვების შემდეგ ორივე კონსული ტრიუმფით დააჯილდოვეს.